CELEX: 62015CN0345
Language: da
Date: 2015-07-07 00:00:00
Title: Sag C-345/15 P: Appel iværksat den 7. juli 2015 af Chelyabinsk electrometallurgical integrated plant OAO (CHEMK) og Kuzneckie ferrosplavy OAO (KF) til prøvelse af dom afsagt af Retten (Anden Afdeling) den 28. april 2015 i sag T-169/12, Chelyabinsk electrometallurgical integrated plant OAO (CHEMK) og Kuzneckie ferrosplavy OAO (KF) mod Rådet for Den Europæiske Union

21.9.2015   
            
            
               DA
            
            
               Den Europæiske Unions Tidende
            
            
               C 311/33
            
         Appel iværksat den 7. juli 2015 af Chelyabinsk electrometallurgical integrated plant OAO (CHEMK) og Kuzneckie ferrosplavy OAO (KF) til prøvelse af dom afsagt af Retten (Anden Afdeling) den 28. april 2015 i sag T-169/12, Chelyabinsk electrometallurgical integrated plant OAO (CHEMK) og Kuzneckie ferrosplavy OAO (KF) mod Rådet for Den Europæiske Union
   (Sag C-345/15 P)
   (2015/C 311/38)
   Processprog: engelsk
   
      Parter
   
   
      Appellanter: Chelyabinsk electrometallurgical integrated plant OAO (CHEMK) og Kuzneckie ferrosplavy OAO (KF) (ved advokat B. Evtimov og solicitor D. O'Keeffe)
   
      De andre parter i appelsagen: Rådet for Den Europæiske Union, Europa-Kommissionen og Euroalliages
   
      Appellanterne har nedlagt følgende påstande
   
   
               —
            
            
               Rettens dom ophæves.
            
         
               —
            
            
               Der træffes endelig afgørelse i sagen, hvis det er muligt på det pågældende stadium af proceduren.
            
         
               —
            
            
               Subsidiært hjemvises sagen til fornyet behandling ved Retten.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
               —
            
            
               Intervenienterne tilpligtes at bære deres egne omkostninger.
            
         
      Søgsmålsgrunde og væsentligste argumenter
   
   Appellanterne har gjort gældende, at Retten i sin dom tilsidesatte EU-retten ved sin vurdering af appellanternes anbringender på følgende vis:
   
               —
            
            
               Appellanterne har med deres første appelanbringende anført, at Retten begik en fejl ved sin fortolkning af artikel 11, stk. 3, i Rådets forordning (EF) nr. 1225/2009 (1) (herefter »antidumpinggrundforordningen«), og at Retten begik en fejl ved sin retlige vurdering, da den forkastede det i første instans fremsatte anbringende om, at antidumpinggrundforordningens artikel 11, stk. 9, og henvisningen i dette stykke til antidumpinggrundforordningens artikel 2 pålægger institutionerne at beregne en dumpingmargen i alle interimsundersøgelser af dumping, hvorved den også tilsidesatte retsprincipperne om god forvaltningsskik, gennemsigtighed og retssikkerhed.
            
         
               —
            
            
               Appellanterne har med deres andet appelanbringende anført, at Retten begik en fejl ved sin fortolkning af Rettens argumentation i dennes dom i sagen T-143/06, MTZ Polyfilms mod Rådet for Den Europæiske Union.
            
         
      (1)  Rådets forordning (EF) nr. 1225/2009 af 30.11.2009 om beskyttelse mod dumpingimport fra lande, der ikke er medlemmer af Det Europæiske Fællesskab (EUT L 343, s. 51).